text: গারো তরুণী ধর্ষণ মামলায় রুবেল ৬দিনের রিমান্ডে | bd24times
  গারো তরুণী ধর্ষণ মামলায় রুবেল ৬দিনের রিমান্ডে
  Islam Zahid ২০১৬-১১-১৫ ৫:৩৭ অপরাহ্ণ	জাতীয়
  স্টাফ রিপোর্টার :রাজধানীতে গারো তরুণী ধর্ষণ মামলার গ্রেফতারকৃত প্রধান আসামি রাফসান হোসেন রুবেলকে জিজ্ঞাসাবাদের জন্য ৬ দিনের রিমান্ড মঞ্জুর করেছে আদালত। মঙ্গলবার (১৫ নভেম্বর) বিকালে ঢাকা মহানগর আদালতের হাকিম সাব্বির ইয়াসির আহসান চৌধুরী এই রিমান্ড মঞ্জুর করেন।
  এর আগে, রাজধানীর উত্তর বাড্ডার সুবাস্তু টাওয়ারের সামনে থেকে সোমবার সকাল সাড়ে ৭টায় তাকে গ্রেফতার করে পুলিশ। এর আগে রোববার (১৩ নভেম্বর) রুবেল আদালত থেকে পালিয়ে গিয়েছিল। ওই দিন বেলা আড়াইটার দিকে ঢাকা মহানগর হাকিমের আদালতে তাকে নিয়ে যান বাড্ডা থানার পুলিশ উপপরিদর্শক (এসআই) ইমরানুল হাসান ও কনস্টেবল দীপক চন্দ্র পোদ্দার। স্বীকারোক্তিমূলক জবানবন্দি দেওয়ার জন্য রুবেলকে সিএমএম কোর্টের নতুন ভবনের অষ্টম তলার ২০ নম্বর কোর্টে নিয়ে যাওয়া হয়।
  গত ২৫ অক্টোবর রাজধানীর বিমানবন্দর এলাকা থেকে রাফসানা হোসেন রুবেলকে গ্রেফতার করে র‌্যাব। ২৫ অক্টোবর রুবেল তার দুই সহযোগীকে নিয়ে উত্তরা বাড্ডা এলাকায় এক গারো তরুণীকে ধর্ষণ করে। ধর্ষণের পর ওই তরুণীর হবু স্বামীর কাছ থেকে টাকা ও মোবাইল ছিনিয়ে নেয়। এ ঘটনায় ওই তরুণী বাদী হয়ে বাড্ডা থানায় একটি মামলা দায়ের করলে র‌্যাব-১ এর একটি দল শনিবার (১২ নভেম্বর) তাকে বিমানবন্দর এলাকা থেকে গ্রেফতার করে। শনিবারই রুবেলকে বাড্ডা থানায় সোপর্দ করা হয়। রোববার তাকে আদালতে নিয়ে গিয়েছিলো পুলিশ।
  বাড্ডা থানার এসআই ফারুক আলম সাংবাদিকদের জানিয়েছিলেন, ঘটনার দিন বিকালে ওই বাসায় তরুণীটি রিপন নামে তার এক বন্ধুর সঙ্গে দেখা করতে গিয়েছিলেন। রিপনসহ পাঁচ ছয়জন গারো ব্যাচেলার ওই বাসায় থাকেন। রিপনের সঙ্গে দেখা করে তরুণী আগে বের হন, রিপন বের হন একটু পরে। ওই বাসার সামনেই রুবেল দাঁড়ানো ছিলেন। তরুণী বের হওয়ার সঙ্গে সঙ্গে রুবেল তাকে ভয় দেখিয়ে পাশে একটি বস্তি ঘরে নিয়ে সবাইকে বের করে দিয়ে তাকে ধর্ষণ করেন। তরুণীকে নিয়ে যাওয়ার সময় রিপন বাধা দিলে রুবেল তাকে ভয়ও দেখান।
  এ সময় ওই মেসের বাসিন্দা সালাহউদ্দিন সালু মোবাইল ফোনের মাধ্যমে স্থানীয় সন্ত্রাসী আল-আমিন, রনি, সুমন, নাজমুল ও সুমনকে সেখানে ডেকে আনে। তারা রিপনকে মেসে নারী আনার অজুহাতে ঘটনা দফা-রফার ফাঁদে ফেলে নগদ ১৭ হাজার টাকা ও একটি হুয়াওয়ে স্মার্ট ফোন ছিনিয়ে নেয়। এরপর ধর্ষক রুবেল সহযোগী সালুকে নিয়ে ভিকটিমকে প্রাণের ভয় দেখিয়ে পাশের হাজি মোশাররফ মিয়ার পরিত্যক্ত বাড়ির একটি রুমে নিয়ে ধর্ষণ করে। ওই সময় আল-আমিন ও সালাহ উদ্দিন সালু বাইরে অবস্থান করে রুবেলকে সহযোগিতা করে।
  তাজুল ইসলাম (বগুড়া) প্রতিনিধিঃ "শেখ হাসিনার উদ্যোগে ঘরে ঘরে বিদ্যুৎ" ও অদম্য বাংলাদেশ এ প্রতিপাদ্য …